Publication: Magyar Közlöny
Issue: MK-2005-167 (Year: 2005, Number: 167)
Era: 2004-2010
Section: 2000. évi XLIII. törvény alapján szervezett hulladékkezelési közszolgáltatás keretében – gondoskodnak. Az összeg a fajlagos lakossági ráfordítások (díjak) csökkentéséhez járul hozzá.
Paragraph Index: 980

a) Fokozott ápolást, gondozást igénylõ ellátás aa) Gyermekvédelmi különleges és speciális ellátás FAJLAGOS ÖSSZEG: 900 000 forint/fõ A hozzájárulás a megyei/fõvárosi önkormányzat, megyei jogú város önkormányzata által fenntartott, különleges, illetve speciális ellátást nyújtó intézményekben ellátott, gyámhatósági határozattal átmeneti vagy tartós nevelésbe vett, illetve ideiglenesen elhelyezett 0–17 éves gyermekek után vehetõ igénybe, akik a gyermekvédelmi szakértõi bizottság szakvéleménye és a gyámhatóság határozata alapján a Gyvt. 53. §-a (2) bekezdésének a) pontja szerinti különleges, illetve b) pontja szerinti speciális ellátásban részesülnek. A hozzájárulás igénybevételének megalapozásához a kora miatt különleges ellátást igénylõ gyermek esetében a gyermekvédelmi szakértõi bizottság szakvéleménye nem szükséges. ab) Demens betegek, fogyatékos személyek, pszichiátriai és szenvedélybetegek bentlakásos intézményi ellátása FAJLAGOS ÖSSZEG: 815 000 forint/fõ A hozzájárulást azok a helyi önkormányzatok vehetik igénybe, amelyek a pszichiátriai és szenvedélybetegek, fogyatékos személyek (látás-, mozgás-, értelmi és halmozottan fogyatékos személyek) ápoló-gondozó otthonát és rehabilitációs intézményét intézményenként legalább 10 férõhellyel – ide értve a Szoctv. 112. §-ának (8) bekezdésében meghatározott külsõ férõhelyeket is – tartják fenn, vagy a Szoctv. 85/A. §-ában rögzítetteknek megfelelõ lakóotthont üzemeltetnek. A hozzájárulást igénybe vehetik azok a helyi önkormányzatok is, akik a Szoctv.-ben szabályozott módon demens betegek ellátását biztosítják, és a demencia kórkép súlyos fokozatát a Pszichiátriai Szakkollégium által befogadott demencia centrum szakvéleményével igazolják. A hozzájárulás az idõsek otthonában ellátott demens betegek létszáma után vehetõ igénybe. Az idõsek otthonában elhelyezett és az emelt színvonalú férõhelyen ellátott demens betegek után is az e pont szerinti hozzájárulás vehetõ igénybe, ha a demencia kórkép súlyos fokozatát a Pszichiátriai Szakkollégium által befogadott demencia centrum szakvéleményével igazolják. A 16–35 év közötti drog- és szenvedélybeteg személyeket ellátó intézmények esetében a támogatás az Országos Egészségbiztosítási Pénztár (a továbbiakban: OEP) finanszírozással együtt is igénybe vehetõ. Az ellátottak számának meghatározása: tervezéskor az éves becsült gondozási napok száma osztva 365-tel, elszámolásnál az ellátottak gondozási napokra vonatkozó nyilvántartása szerint összesített éves gondozási napok száma osztva 365-tel.

Source: https://magyarkozlony.hu/hivatalos-lapok/f3eb3f9cc88bb29a26c68069767b0a142637e9c8/dokumentumok/8109ddd716a375787540e8646ff7528ceb13ca0b/letoltes